Veľká cena USA 2022

Veľká cena USA 2022 (angl. Formula 1 Aramco United States Grand Prix 2022) sa uskutočnila 23. októbra 2022 na pretekárskom okruhu Circuit of The Americas v Austine – v americkom štáte Texas – na juhu krajiny. Boli to devätnáste preteky sezóny 2022 Majstrovstiev sveta Formule 1. Red Bull Racing získal počas tohto víkendu piaty titul majstra sveta konštruktérov, prvý od roku 2013.

Logan Sargeant bol potvrdený v tíme Williams ako tímový kolega Alexandra Albona na sezónu 2023 pod podmienkou, že vo finále sezóny šampionátu Formuly 2 dosiahne výsledok, ktorý mu zabezpečí potrebný počet bodov na to, aby získal Superlicenciu.

Max Verstappen si už v predchádzajúcich pretekoch zabezpečil titul majstra sveta. Pred pretekmi bol Sergio Pérez, Verstappenov tímový kolega v Red Bulle, na druhom mieste v poradí jazdcov, tretí bol Charles Leclerc.

Priebeh kvalifikácie 
Carlos Sainz dosiahol v kvalifikácii najrýchlejšie kolo. Jeho tímový kolega z Ferrari Charles Leclerc bol druhý, ale do pretekov musel štartovať z 12. miesta kvôli penalizácii za výmenu motora. Max Verstappen bol tretí. Kvôli Leclercovmu trestu sa Lewis Hamilton posunul na tretie miesto na štartovom rošte.

Priebeh pretekov 
Napriek nevydarenej výmene pneumatík, ktorá trvala 11 sekúnd namiesto obvyklých 2-3 sekúnd, sa Verstappenovi podarilo vyhrať preteky pred Hamiltonom a Leclercom. Carlos Sainz, ktorý štartoval z Pole Position, musel z pretekov odstúpiť po kolízii s Georgeom Russellom v prvom kole.

Fernando Alonso skončil siedmy. Kvôli následnému protestu tímu Haas F1 – keďže Alonsovi po kolízii s Lanceom Strollom odpadlo spätné zrkadlo – dostal španielsky pretekár 30-sekundovú penalizáciu, ktorá ho odsunula na 15. miesto. Tím Alpine, za ktorý Alonso jazdí, sa proti trestu odvolal a bolo mu vyhovené, pretože protest bol podaný po stanovenej lehote. Výsledkom bolo zrušenie trestu a Fernando Alonso sa vrátil na siedme miesto.

Výsledky

Kvalifikácia 

Poznámky:
  – Charles Leclerc dostal desaťmiestny trest za prekročenie limitu prvkov pohonnej jednotky.
  – Sergio Pérez, Guanyu Zhou a Fernando Alonso dostali päťmiestny trest za prekročenie limitu prvkov pohonnej jednotky. Zhou získal pozíciu po treste Yukiho Tsunodu.
  – Yuki Tsunoda dostal päťmiestnu penalizáciu za novú prevodovku.
  – Esteban Ocon sa kvalifikoval na 17. mieste, ale do pretekov musel štartovať zo zadnej časti štartového roštu, pretože prekročil limit prvkov pohonnej jednotky. Nové prvky pohonnej jednotky boli vymenené, keď sa vozidlo nachádzalo v režime parc fermé bez povolenia technického delegáta. Preto musel štartovať z boxovej uličky.

Preteky 

Poznámky:
  – Vrátane dodatočného bodu za najrýchlejšie kolo pretekov
  – Alexander Albon skončil na 13. mieste, ale dostal päťsekundovú penalizáciu za opustenie trate a získanie výhody. Na jeho konečné umiestnenie nemala penalizácia vplyv.
  – Pierre Gasly skončil na 11. mieste, ale dostal desaťsekundovú penalizáciu za neodpykanie trestu po porušení Safety Car pravidiel.
  – Mick Schumacher skončil na 15. mieste, ale dostal päťsekundovú penalizáciu za prekročenie limitov trate. Na jeho konečné umiestnenie nemal trest vplyv.
  – Nicholas Latifi dostal päťsekundovú penalizáciu za kolíziu s Mickom Schumacherom. Trest nemal vplyv na jeho konečné umiestnenie.

Priebežné poradie šampionátu 
Poradie o Pohár jazdca (Top 5)

Poradie o Pohár konštruktérov (Top 5)

Referencie 

Formula 1 v roku 2022
Veľká cena USA
2022 v USA